Sel ajal kui lätlased kurdavad, et USA telekanal neid ignoreerib, kurdaks ma, et USA telekanalid kipuvad ignoreerima kogu taliolümpiat. Jah, nägin ära avamis-stseremoonia ja olen õnnelik, et Eesti ei jäänud jalgu reklaamipausile, sest reklaame siin jätkub. Kui me Ameerikasse tulime, siis esialgu mind see reklaamide rohkus tohutult häiris, kuid pikapeale harjub ära ja ei pööra enam tähelepanu. Ise nad ütlevad, et pole miskit parata - saateid peab ju keegi rahastama. Ma arvan, et Läti kõrval jäi meil nägemata umbes 15 riiki, kes end rahastajatele ohvriks tooma pidid.    Lootsin olümpiat läbi ETV internetiülekannete vaadata, aga võta näpust - see näitab ainult Eesti IP adressaatidele.    Aga jah, ega selle 100 kanali hulgas, mis meie majja jookseb, pole vist ühtegi, mis olümpiat üle kannaks. See pole nende jaoks nii oluline. Vaid siis, kui keegi Ameerikale medalit toomas on, siis küll. Üldse on kõik kanalid äärmiselt Ameerika-kesksed, CNN sealhulgas. On ka Euronews, kuid see on pehmelt öeldes hale. Aga mis ma ikka torisen. Lihtsalt veel üks põhjus  Euroopasse tagasi tulemiseks :)